
Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός ποσού κατ’ αποκοπή επιχορήγησης για γραφική ύλη 

του πολιτικού γραφείου Πρωθυπουργού έτους 1989 . 1 

Έγκριση πρόσληψης προσωπικού Ιδιωτικού δικαίου ορισμένου χρό¬ 
νου Κεφ. Β' Ν. 993/79.. 2 / 

Καθορισμός του αριθμού των ημερών παραμονής εκτός έδρας των 


Ειδικών Συμβούλων, Ειδικών Συνεργατών, Μετακλητών και 
αποσπασμένων υπαλλήλων στα Γραφεία των Υπουργού, Ανα¬ 
πληρωτή Υπουργού, Υφυπουργού, Γεν. Γραμματέα, Γενικών 
Γραμματέων Περιφερειών και Νομαρχών, που μετακινούνται 

για εκτέλεση υπηρεσίας .’. 3 

Αρμοδιότητες Υπηρεσιακών Συμβουλίων υπαλλήλων του Υπουρ¬ 
γείου Εθνικής Οικονομίας για την επιλογή Προϊσταμένων ... 4 
Ανάκληση της 31219/23.5.88 κοινής απόφασης των Υπουργών 
Εθνικής Οικονομίας και Εργασίας μόνο ως προς το μέρος που 
αφορά τη χρηματοδότηση του Δήμου Κοζάνης και τροποποίηση 
της 30585/21.3.88 κοινής απόφασης των Υπουργών Εθνικής 
Οικονομίας και Εργασίας που αφορά τη χρηματοδότηση του 


ίδιου Δήμου. 5 

Παράταση του χρόνου ισχύος της 32149/27.8.87 κοινής απόφα¬ 
σης των Υπουργών Εθνικής Οικονομίας και Εργασίας, μόνο ως 
προς το μέρος που αφορά τη χρηματοδότηση του Δήμου Μεσσή¬ 
νης .,6 

Παράταση του χρόνου ισχύος της 30515/26.3.87 κοινής απόφα¬ 
σης των Υπουργών Εθνικής Οικονομίας και Εργασίας, μόνο ως 
προς το μέρος που αφορά την Κοινότητα θέρμης θεσ/νίκης . 7 
Χρηματοδότηση από τον ΟΑΕΔ των Δήμων Νέας Ερυθραίας Αττι¬ 
κής, Ελάτειας Φθιώτιδας και Λειψών Δωδεκανήσου και του 

ΤΟΕΒ Αγίου Ιωάννου Σερρών . 8 

Χρηματοδότηση από τον ΟΑΕΔ του Δήμου Αλμυρού Μαγνησίας για 
την εκτέλεση κοινωφελών έργων προς απασχόληση ανέργων . 9 
Τροποποίηση της 31700/18.7.88 κοινής απόφασης των Υπουρ¬ 


γών Εθνικής Οικονομίας και Εργασίας, μόνο ως προς το μέρος 
που αφορά: α) την αύξηση του αριθμού των ημερομισθίων και β) 
την αύξηση του ποσού χρηματοδότησης του Δήμου Πατρέων 10 
Περί όρων αμοιβής και εργασίας του προσωπικού με σχέση εργα¬ 
σίας Ι.Δ. του Οργανισμού Κεντρικής Λαχαναγοράς Αθηνών 


(Ο.Κ.Λ.Α.).11 

Απασχόληση μαθητών των Εκπαιδευτικών Μονάδων Μαθητείας 
του ΟΑΕΔ για πρακτική άσκηση σε φορείς του Δημόσιου Τομέα 

κατά το σχολικό έτος 1988-1989 . 12 

Εξαίρεση πλήρωσης θέσεων προσωπικού στο Περιφερειακό Γενικό 
Νοσοκομείο Αθηνών «Ιπποκράτειο» από τις διατάξεις του Ν. 
1320/1983 . 13^ 

Σύσταση Κέντρου Βιοΐατρικών Ερευνών.14 


Πώληση εμπορευμάτων με εκπτώσεις κατά το χρονικό διάστημα 
από 16 Ιανουάριου μέχρι 4 Φεβρουάριου 1989 ..15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 434 (1) 

Καθορισμός ποσού κατ’ αποκοπή επιχορήγησης για γραφική ύλη του 
πολιτικού γραφείου Πρωθυπουργού έτους 1989. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργανα». 

β. Του Ν. 1299/82 (ΦΕΚ 129 τ.Α) «Περί οργανώσεως Υπηρεσιών 
Πρωθυπουργού». 

γ. Του Ν.Δ. 321/69 «Περί Κώδικος Δημοσίου Λογιστικού». 

δ. Του Π.Δ. 758/69 «Περί του τρόπου αναλήψεως δαπανών υπό 
των Υπουργών και των Δευτερευόντων διατακτών κ.λπ.». 

ε. Του Ν.Δ. 759/69 «Περί της διαδικασίας της εκκαθαρίσεως και 
εντολής πληρωμής εξόδων του Δημοσίου». 

στ. Του Π.Δ. 320/88 «Περί διαρθρώσεως του Υπουργείου Προε¬ 
δρίας της Κυβέρνησης και Οργανισμού Υπηρεσιών τινών αυτού», όπως 
τροποποιήθηκε μεταγενέστερα. 

2. Την 194902/22.11.69 απόφαση του Υπουργού Οικονομικών 
«Περί διαδικασίας σταθερών ή περιοδικού χαρακτήρα δαπανών». 

3. Τις ανάγκες του Πολιτικού Γραφείου Πρωθυπουργού, για γρα¬ 
φική ύλη, αποφασίζουμε: 

Καθορίζουμε το κατ’ αποκοπή, μηνιαίο χωρίς απόδοση λογαριασμού 
χορήγημα για δαπάνες γραφικής ύλης έτους 1989 του Πολιτικού Γρα¬ 
φείου Πρωθυπουργού σε δραχμές δεκαπέντε χιλιάδες. 

Η ανωτέρω δαπάνη θα βαρύνει τις πιστώσεις του προϋπολογισμού 
του Υπουργείου Προεδρίας της Κυβέρνησης - Πολ. Γραφείο Πρωθυ¬ 
πουργού - Φορέας 05-120 ΚΑ 1114 έτους 1989. 

Βεβαίωση Υ.Ε.Ε. 113/10.1.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριού 1989 

Ο ΥΠΟΥΡΓΟΣ 

Α. ΚΟΥΤΣΟΓΙΩΡΓΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.461.1/1/158 (2) 

Έγκριση πρόσληψης προσωπικού Ιδιωτικού δικαίου ορισμένου χρόνου 
Κεφ. Β' Ν. 993/79. 

Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 
α. Τον Ν. 1735/87. 
β. Τον Ν. 993/79 Κεφ. Β' άρθρο 5. 
γ. Τον Ν. 1476/84 άρθρο 9. 
δ. Την Φ. 471/1/130/Σ.42/4.1.89/ΥΕΘΑ/ΣΥΚΕΑ. 
ε. Την Φ.670/95/52233/Σ.3868/10.12.88 (ΦΕΚ 905/ 
20.12.88 τεύχος Β’) Ανάθεση Αρμοδιοτήτων, διαπιστώνουμε: 

Την ανάγκη Πρόσληψης Προσωπικού 500 ατόμων διαφόρων Ειδι¬ 
κοτήτων, με σύμβαση Ιδιωτικού δικαίου ορισμένου χρόνου, μέχρι οκτώ 
(8) μήνες, σύμφωνα με τις διατάξεις του Κεφ. Β' του Ν. 993/79 όπως 
συμπληρώθηκαν με το άρθρο 9 του Ν. 1476/84 για την κάλυψη απρο¬ 
βλέπτων και επειγουσών αναγκών των Στρατιωτικών και μη έργων 
που εκτελεί η ΣΤΚΕΑ. 

2. Η παρούσα μονογραφήθηκε από ΣΤΚΕΑ/ΔΟΙ για την καταβολή 
των αποδοχών στο Προσωπικό που θα προσληφθεί από τον προϋπολογι¬ 
σμό της ΣΤΚΕΑ που προέρχεται από τις Δημόσιες επενδύσεις (Χρημα¬ 
τοδότηση αναθέσεως εκτελέσεως έργων). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, Ιανουάριος 1989 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 77052 (3) 

Καθορισμός του αριθμού των ημερών παραμονής εκτός έδρας τών Ειδι¬ 
κών Συμβούλων, Ειδικών Συνεργατών, Μέτακλητών κάι αποσπα¬ 
σμένων υπαλλήλων στα Γραφεία των Υπουργού, Αναπληρωτή 
Υπουργού, Υφυπουργού, Γεν. Γραμματέα, Γενικών Γραμματέων 
Περιφερειών και Νομαρχών, που μετακινούνται για εκτέλεση υπηρε¬ 
σίας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του Ν.Δ/τος 65/1°73 «περί δαπανών κίνησης των 
τακτικών δημοσίων υπαλλήλων». 

2. Την απόφαση 1700/13,2.1976 του Υπουργείου Προεδρίας της 
Κυβέρνησης «Περί καθορισμού του αριθμού των επιτρεπομένων ημερών 
παραμονής εκτός έδρας των πολιτικών δημοσίων υπαλλήλων, κινουμέ- 
νων δΓ εκτέλεσιν υπηρεσίας» (ΦΕΚ 271/Β/1.3.76). 

3. Την ,κοινή Υπουργική απόφαση ΔΙΟΔ/Φ60/1/4061/ 
20.3.1984 για τη μεταφορά αρμοδιοτήτων του Υπουργείου Προεδρίας 
τής Κυβέρνησης στα άλλα Υπουργεία (ΦΕΚ 155/Β/20.3.1984). 

4. Τις αποφάσεις 7030/28.1.1985 και 60428/4452/ 
22.10.1987 του Υπουργείου Εσωτερικών, για τον καθορισμό του αριθ¬ 
μού των επιτρεπομένων ημερών παραμονής ετός έδρας των μονίμων 
και επί συμβάσει υπαλλήλων του Υπουργείου, που μετακινούνται για 
εκτέλεση υπηρεσίας (ΦΕΚ 74/Β/11.2.85 και 710/Β/10.12.87, 
αντίστοιχα). 

5. Την ανάγκη μετακίνησης εκτός έδρας των Ειδικών Συμβούλων 
και Συνεργατών, Μετακλητών και αποσπασμένων υπαλλήλων στα 
Γραφεία των Υπουργού, Αναπληρωτή Υπουργού, Υφυπουργού, Γενι¬ 
κού Γραμματέα, Γενικών Γραμματέων Περιφερειών και Νομαρχών για 
εκτέλεση υπηρεσίας, αποφασίζουμε: 

Α. Εγκρίνουμε τη μετακίνηση και παραμονή εκτός έδρας με δικαί¬ 
ωμα αποζημίωσης των Ειδικών Συμβούλων και Συνεργατών, Μετα¬ 
κλητών και αποσπασμένων υπαλλήλων στα Γραφεία των Υπουργού, 
Αναπληρωτή Υπουργού, Υφυπουργού, Γενικού Γραμματέα, Γενικών 
Γραμματέων Περιφερειών και Νομαρχών κάθε μήνα ως εξής: 

1. Ειδικών Συμβούλων και Συνεργατών για δέκα (10) ημέρες στον 
καθένα. 


2. Μετακλητών υπαλλήλων, για οκτώ (8) ημέρες στον καθένα. 

3. Αποσπασμένων υπαλλήλων για έξι (6) ημέρες στον καθένα. 

Ο αριθμός των παραπάνω ημερών δύναται να συμψηφίζεται από 
μήνα σε μήνα, καθ’ όλη τη διάρκεια του έτους, για την καλύτερη εξυπη¬ 
ρέτηση των υπηρεσιακών αναγκών. 

Β. Η κίνηση των παραπάνω υπαλλήλων εκτός έδρας, για εκτέλεση 
υπηρεσίας, θα πραγματοποιείται με τους περιορισμούς και τις προϋπο¬ 
θέσεις που ορίζονται στις 28243/845/18.4.1984 και 95015/ 
20.8.1984 κοινές Υπουργικές αποφάσεις που κυρώθηκαν με το άρθρο 
20 του Ν. 1505/1984 και την 3011/12.1.1987 όμοια. 

Γ. Η μετακίνησή τους εκτός έδρας πρέπει να πραγματοποιείται για 
σοβαρούς υπηρεσιακούς λόγους, η εκτίμηση της βαρύτητας των οποίων 
ανήκει, κατ’ αποκλειστικότητα στον Υπουργό ή τα εξουσιοδοτούμενα 
απ’ αυτόν όργανα, στο Γενικό Γραμματέα Περιφέρειας ή στο Νομάρχη 
κατά λόγο αρμοδιότητας οι οποίοι και θα εκδίδουν την εγκριτική δια¬ 
ταγή κίνησης εκτός έδρας. 

Δ. Απαγορεύεται η άφιξη στην Αθήνα για υπηρεσία και η αντίστοιχη 
καταβολή της ημερήσιας αποζημίωσης στους ανωτέρω χωρίς διαταγή 
υπογραμμένη από τον Υπουργό ή τα εξουσιοδοτημένα από αυτόν όρ¬ 
γανα. 

Το χρονικό διάστημα κατά το οποίο θα ευρίσκονται στην Αθήνα για 
λόγους υπηρεσιακούς θα εκπίπτεται από το σύνολο των ημερών κίνησης 
εκτός έδρας που δικαιούνται κάθε μήνα. 

Ε. Σε εξαιρετικές περιπτώσεις όταν επιβάλλεται η κίνησή τους και 
παραμονή εκτός έδρας για χρονικό διάστημα μεγαλύτερο από το προ- 
βλεπόμενο με την παρούσα απόφαση, πρέπει να ζητηθεί εκ των προτέ- 
ρων η έγκρισή μας. 

Η απόφαση αυτή να δημοσιευθεί στην Εφημερίδα της Κυβερνήσεως 

(τ.Β’). 

Αθήνα, 20 Δεκεμβρίου 1988 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
- 4 - 

Αριθ. Α/585 (4) 

Αρμοδιότητες Υπηρεσιακών Συμβουλίων υπαλλήλων του Υπουργείου 
Εθνικής Οικονομίας για την επιλογή Προϊσταμένων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ Γ 

Έχοντας υπόψη: 

1. Τις διατάξεις: 

ά. Του Ν. 1558/85 «Κυβέρνηση και Κυβερνητικά Όργανα». 

γ. Του άρθρου 9 παρ. 8 του Ν. 1586/86 «Βαθμολογική διάρθρωση 
θέσεων του Δημοσίου και άλλες διατάξεις». 

γ. Του Ν. 1735/87 «προσλήψεις στο δημόσιο τομέα και άλλες δια¬ 
τάξεις». 

δ. Του Π.Δ. 545/88 «περί Οργανισμού του Υπουργείου Εθνικής Οι¬ 
κονομίας». 

2. Την Α/25815/22.11.1988 απόφασή μας με θέμα «Σύσταση - 
Συγκρότηση Υπηρεσιακών Συμβουλίων υπαλλήλων του Υπουργείου 
Εθνικής Οικονομίας». 

3. Το γεγονός, ότι υπάλληλοι που κρίνονται για να επιλεγούν ως 
Προϊστάμενοι στις ίδιες θέσεις υπάγονται στην αρμοδιότητα και των δύο 
Υπηρεσιακών Συμβουλίων υπαλλήλων του ΥΠΕΘΟ. 

4. Την εύρυθμη λειτουργία των Υπηρεσιακών Συμβουλίων υπαλλή¬ 
λων του ΥΠΕΘΟ, αποφασίζουμε: 

Ορίζουμε όπως: 

α. Το Α' Υπηρεσιακό Συμβούλιο είναι αρμόδιο για την επιλογή των 
Προϊσταμένων των Διευθύνσεων, Τμημάτων και Αυτοτελών Γραφείων 
της Κεντρικής Υπηρεσίας, της Γενικής Γραμματείας Δημοσίων Επιχει¬ 
ρήσεων και Οργανισμών και των Διευθύνσεων Περιφερειακής Ανάπτυ¬ 
ξης του Υπουργείου Εθνικής Οικονομίας. 

β. Το Β' Υπηρεσιακό Συμβούλιο είναι αρμόδιο για την επιλογή των 
Προϊσταμένων των Διευθύνσεων, Τμημάτων και Αυτοτελών Γραφείων 
της Γ ενικής Γ ραμματείας Εθνικής Στατιστικής Υπηρεσίας της Ελλάδας 
και των Δ/νσεων Στατιστικής Περιφέρειας και Νομαρχιακών Υπηρε- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

σιών Στατιστικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 1989 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 
--♦- 

Αριθ. 32473 (5) 

Ανάκληση της 31219/23.5.88 κοινής απόφασης των Υπουργών Εθνι¬ 
κής Οικονομίας και Εργασίας μόνο ως προς το μέρος που αφορά τη 
χρηματοδότηση του Δήμου Κοζάνης και τροποποίηση της 30585/ 
21.3.88 κοινής απόφασης των Υπουργών Εθνικής Οικονομίας και 
Εργασίας που αφορά τη χρηματοδότηση του ίδιου Δήμου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την 32309/88 κοινή απόφαση των Υπουργών Εθνικής Οικονο¬ 
μίας και Εργασίας «Έγκριση διάθεσης ποσού 650.000.000 δρχ. από 
κεφάλαια του ΟΑΕΔ για την εκτέλεση κοινωφελών έργων». 

3. Το 117165/27.10.88 έγγραφο του ΟΑΕΔ με το οποίο μας υπέ¬ 
βαλε.απόσπασμα πρακτικού της 323/25.10.88 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για την ανάκληση της 31219/23.5.88 κοινής απόφασης των 
Υπουργών Εθνικής Οικονομίας και Εργασίας, μόνο ως προς το μέρος 
που αφορά τη χρηματοδότηση του Δήμου Κοζάνης και την τροποποίηση 
της 30585/21.3.88 κοινής απόφασης των Υπουργών Εθνικής Οικο¬ 
νομίας και Εργασίας που αφορά τη χρηματοδότηση του ίδιου Δήμου, 
αποφασίζουμε: 

α) Ανακαλούμε την 31219/23.5.88 κοινή απόφαση των Υπουργών 
Εθνικής Οικονομίας και Εργασίας, μόνο ως προς το μέρος που αφορά 
τη χρηματοδότηση του Δήμου Κοζάνης. 

β) Τροποποιούμε την 30585/21.3.88 κοινή απόφαση των Υπουρ¬ 
γών Εθνικής Οικονομίας και Εργασίας που αφορά τη χρηματοδότηση 
του ίδιου φορέα, ώστε να συμπεριληφθεί σ’ αυτή και το έργο «κατασκευή 
αίθουσας βαρέων αθλημάτων στο ΕΑΚ Κοζάνης, με ποσό χρηματοδό¬ 
τησης 1.440.000 δρχ. για απασχόληση 16 ανέργων οπότε και θα μπο¬ 
ρεί να έχει ξεκινήσει τις εργασίες του έργου από την ημερομηνία υπο¬ 
γραφής της πρώτης σύμβασης ήτοι: από 4.4.88 και να πληρωθεί για τα 
πραγματοποιηθέντα από την ημερομηνία αυτή ημερομίσθια στο συγκε¬ 
κριμένο έργο και 

γ) Την καταβολή των πραγματοποιηθέντων ημερομισθίων που θα 
αναφέρονται στις καταστάσεις για τα συγκεκριμένα έργα της σύμβασης 
χωρίς να λαμβάνεται υπόψη η απασχόλησή τους σε πολλά έργα του Δή¬ 
μου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

-♦-— 

Αριθ. 32575 (6) 

Παράταση χρόνου ισχύος της 32149/27.8.87 κοινής απόφασης των 
Υπουργών Εθνικής Οικονομίας και Εργασίας, μόνο ως προς το μέ¬ 
ρος που αφορά τη χρηματοδότηση του Δήμου Μεσσήνης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 


κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το 117066/14.11.88 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικού της 325/8.11.88 συνεδρίασης του Διοι¬ 
κητικού Συμβουλίου του, κατά την οποία αποφασίστηκε η υποβολή πρό¬ 
τασης για την παράταση του χρόνου ισχύος της 32149/27.8.87 κοι¬ 
νής απόφασης των Υπουργών Εθνικής Οικονομίας και Εργασίας, μόνο 
ως προς το μέρος που αφορά τη χρηματοδότηση του Δήμου Μεσσήνης, 
αποφασίζουμε: 

Εγκρίνουμε την παράταση του χρόνου ισχύος της 32149/27.8.87 
κοινής απόφασης των Υπουργών Εθνικής Οικονομίας και Εργασίας μέ¬ 
χρι 31.3.89, μόνο ως προς το μέρος που αφορά τη χρηματοδότηση του 
Δήμου Μεσσήνης, λόγω των ακατάλληλων και δυσμενών καιρικών συν¬ 
θηκών που επικράτησαν κατά τη συμβατική περίοδο και ως εκ τούτου 
δεν κατέστη δυνατή η απορρόφηση του προβλεφθέντος κονδυλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

-♦- 

Αριθ. 32731 (7) 

Παράταση του χρόνου ισχύος της 30515/26.3.87 κοινής απόφασης 

των Υπουργών Εθνικής Οικονομίας και Εργασίας, μόνο ως προς το 

μέρος που αφορά την Κοινότητα Θέρμης Θεσ/νίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν, 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το 118886/1.12.88 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικού της 327/22.11.88 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για την παράταση ισχύος της 30515/26.3.87 κοινής απόφασης 
των Υπουργών Εθνικής Οικονομίας και Εργασίας, μόνο ως προς το μέ¬ 
ρος που αφορά τη χρηματοδότηση της Κοινότητας Θέρμης Θεσ/νίκης, 

. αποφασίζουμε: 

Εγκρίνουμε την παράταση του χρόνου ισχύος της 30515/26.3.87 
κοινής απόφασης των Υπουργών Εθνικής Οικονομίας και Εργασίας μέ¬ 
χρι 31.12.88, μόνο ως προς το μέρος που αφορά τη χρηματοδότηση 
της Κοινότητας Θέρμης Θεσ/νίκης, γιατί λόγω των δυσμενών καιρι¬ 
κών συνθηκών δεν κατέστη δυνατή η απορρόφηση όλου του ποσού της 
χρηματοδότησής του. 

Η παραπάνω απόφαση είχε παραταθεί με την 31115/27.4.88 
κοινή απόφαση των Υπουργών Εθν. Οικονομίας και Εργασίας μέχρι τις 
31.10.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 32595 (8) 

Χρηματοδότηση από τον ΟΑΕΔ των Δήμων Νέας Ερυθραίας Αττικής, 

Ελάτειας Φθιώτιδας και Λειψών Δωδεκανήσου και του ΤΟΕΒ Αγίου 

Ιωάννου Σερρών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την 32309/10.10.88 κοινή απόφαση των Υπουργών Εθνικής 
Οικονομίας και Εργασίας «Έγκριση διάθεσης ποσού 650.000.000 
δρχ. από κεφάλαια του ΟΑΕΔ για την εκτέλεση κοινωφελών έργων». 

3. Το 117236/15.11.88 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικού της 325/8.11.88 συνεδρίασης του Διοι¬ 
κητικού Συμβουλίου του, κατά την οποία αποφασίστηκε η υποβολή πρό¬ 
τασης για χρηματοδότηση εκ μέρους του ΟΑΕΔ των Δήμων Νέας Ερυ¬ 
θραίας Αττικής, Ελάτειας Φθιώτιδας και Λειψών Δωδεκανήσου και του 
ΤΟΕΒ Αγίου Ιωάννου Σερρών με τα ποσά των 4.620.000 δρχ., 
5.644.000 δρχ., 744.000 δρχ. και 1.188.000 δρχ. αντίστοιχα, με τη 
μορφή συνεισφοράς για την εκτέλεση κοινωφελών έργων προς απασχό¬ 
ληση ανέργων, αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς, στους αντίστοιχους φορείς, για την εκτέλεση κοινωφελών έρ¬ 
γων προς απασχόληση ανέργων: 

1. Δήμο Νέας Ερυθραίας Αττικής: ποσό τεσσάρων εκατομμυρίων 
εξακοσίων είκοσι χιλιάδων (4.620.000) δρχ. προς απασχόληση σαρά¬ 
ντα τεσσάρων (44) ανέργων. 

Περιγραφή Έργου: 

Επισκευή - συντήρηση κρασπεδορείθρων διαφόρων δρόμων στο 
Μορτερό και Οικισμό. · 

Διάνοιξη δρόμων στο Μορτερό. 

Για την κατασκευή των παραπάνω έργων θ’ απαιτηθεί το ποσό των 
οκτώ εκατομμυρίων (8.000.000) δρχ. και θα πραγματοποιηθούν συνο¬ 
λικά τρεις χιλιάδες ογδόντα (3.080) ημερομίσθια. 

2. Δήμο Ελάτειας Φθιώτιδας: ποσό πέντε εκατομμυρίων τετρακο- 
σίων εξήντα τεσσάρων χιλιάδων (5.464.000) δρχ. προς απασχόληση 
εκατόν εβδομήντα επτά (177) ανέργων. 

Περιγραφή Έργων: 

Επισκευή κρασπεδορείθρων. 

Επισκευή εσωτερικού υδραγωγείου ύδρευσης. 

Καθαρισμός κοινοχρήστων χώρων. 

Για την κατασκευή των παραπάνω έργων θ’ απαιτηθεί το ποσό των 
επτά εκατομμυρίων (7.000.000) δρχ. και θα πραγματοποιηθούν τρεις 
χιλιάδες εξακόσια σαράντα τρία (3.643) ημερομίσθια. 

3. Δήμο Λειψών Δωδεκανήσου: ποσό επτακοσίων σαράντα τεσσάρων 
χιλιάδων (744.000) δρχ. προς απασχόληση είκοσι (20) ανέργων. 

Περιγραφή Έργων: 

- Κατασκευή Δημοτικού Γυμναστηρίου 

- Κατασκευή προστατευτικών τοιχείων στο δρόμο προς ΛΙΕ- 

ΝΤΟΤ 

- Διάνοιξη δρόμου προς Γυμνάσιο 

- Δημοτική οδοποιία 

- Αποχέτευση 

- Ύδρευση 

Για την κατασκευή των παραπάνω έργων θ’ απαιτηθεί το ποσό των 
έντεκα εκατομμυρίων πεντακοσίων χιλιάδων (11.500.000) δρχ. και 
θα πραγματοποιηθούν τετρακόσια ενενήντα έξι (496) ημερομίσθια. 

4. ΤΟΕΒ Αγίου Ιωάννου Σερρών: ποσό ενός εκατομμυρίου εκατόν 
ογδόντα οκτώ χιλιάδων (1.188.000) δρχ. προς απασχόληση δεκαεπτά 
(17) ανέργων. 

Περιγραφή έργου: 

Συντήρηση αρδευτικού δικτύου Αγίου Ιωάννου. 

Για την, κατασκευή του παραπάνω έργου θ’ απαιτηθεί το ποσό των 
τριών εκατομμυρίων πεντακοσίων χιλιάδων (3.500.000) δρχ. και θα 
πραγματοποιηθούν επτακόσια ενενήντα δύο (792) ημερομίσθια. 


Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η 33206/25.1.88 κοινή απόφαση 
των Υπουργών Εθνικής Οικονομίας και Εργασίας (ΦΕΚ 39/τ.Β’/ 
27.1.88). 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 22 Δεκεμβρίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

-♦- 

Αριθ. 32666 (9) 

Χρηματοδότηση από τον ΟΑΕΔ του Δήμου Αλμυρού Μαγνησίας για 

την εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

' 2. Την 32309/10.10.88 κοινή απόφαση των Υπουργών Εθνικής 
Οικονομίας και Εργασίας «Έγκριση διάθεσης ποσού 650.000.000 
δρχ. από κεφάλαια του ΟΑΕΔ για την εκτέλεση κοινωφελών έργων». 

3. Το 118433/24.11.88 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικού της 326/15.11.88 συνεδρίασης του Διοι¬ 
κητικού Συμβουλίου του, κατά την οποία αποφασίστηκε η υποβολή πρό¬ 
τασης για χρηματοδότηση εκ μέρους του ΟΑΕΔ του Δήμου Αλμυρού 
Μαγνησίας με το ποσό του 1.845.000 δρχ. με τη μορφή συνεισφοράς 
για την εκτέλεση κοινωφελών έργων προς απασχόληση ανέργων, απο¬ 
φασίζουμε: 

Εγκρίνουμε τη χορήγηση του παρακάτω ποσού με τη μορφή συνει¬ 
σφοράς, στον παρακάτω φορέα, για την εκτέλεση κοινωφελών έργων 
προς απασχόληση ανέργων: 

1. Δήμο Αλμυρού Μαγνησίας: ποσό ενός εκατομμυρίου οκτακόσιων 
σαράντα πέντε χιλιάδων (1.845.000) δρχ. προς απασχόληση σαράντα 
(40) ανέργων. 

Περιγραφή Έργων: 

- Αγωγός όμβριων υδάτων 

- Αποπεράτωση αποδυτηρίων 

- Συντήρηση δικτύου ύδρευσης 

- Κατασκευή κυλικείου στο νεκροταφείο 

- Κατασκευή γηπέδων μπάσκετ στο Νεοχωράκι 

- Διαμόρφωση χώρου στα πλατάνια 

- Διαμόρφωση πλατειών - Μακρή - Βόλου - Νεοχωρακίου 

Για την κατασκευή των παραπάνω έργων θ’ απαιτηθεί το ποσό των 
δεκαπέντε εκατομμυρίων διακοσίων ογδόντα χιλιάδων (15.280.000) 
δρχ. και θα πραγματοποιηθούν συνολικά χίλια διακόσια τριάντα 
(1.230) ημερομίσθια. 

Η χρηματοδότηση αυτή θα δοθεί στον παραπάνω φορέα με τους 
όρους και προϋποθέσεις που ορίζει η υπ’ αρ. 33206/25.1.88 κοινή 
απόφαση των Υπουργών Εθνικής Οικονομίας και Εργασίας (ΦΕΚ 39/ 

τ.Β'/27.1.88). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

Αριθ. 32564 (10) 

Τροποποίηση της υπ’ αριθ. 31700/18.7.88 κοινής απόφασης των 
Υπουργών Εθνικής Οικονομίας και Εργασίας, μόνο ως προς το μέ¬ 
ρος που αφορά: α) την αύξηση του αριθμού των ημερομισθίων και β) 
την αύξηση του ποσού χρηματοδότησης του Δήμου Πατρέων. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την 32309/88 κοινή απόφαση των Υπουργών Εθνικής Οικονο¬ 
μίας και Εργασίας «Έγκριση διάθεσης ποσού 650.000.000 δρχ. από 
κεφάλαια του ΟΑΕΔ για την εκτέλεση κοινωφελών έργων». 

3. Το 116866/11.11.88 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικού της 325/8.11.88 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για την τροποποίηση της 31700/18.7.88 κοινής απόφασης των 
Υπουργών Εθνικής Οικονομίας και Εργασίας μόνο ως προς το μέρος 
που αφορά: α) την αύξηση του αριθμού των ημερομισθίων και β) την αύ¬ 
ξηση του ποσού χρηματοδότησης του Δήμου Πατρέων, αποφασί¬ 
ζουμε: 

Τροποποιούμε την 31700/18.7.88 κοινή απόφαση των Υπουργών 
Εθνικής Οικονομίας και Εργασίας μόνο ως προς το σημείο που αφορά . 
τον αριθμό των ημερομισθίων και το ύψος του ποσού της χρηματοδότη¬ 
σης και εγκρίνουμε: 

α) την αύξηση των 360 ημερομισθίων κατά 5.640 ημερομίσθια και 
β) την αύξηση του ποσού των 27.000.000 δρχ. που προβλέπεται 
από την παραπάνω απόφαση κατά 8.460.000 δρχ., χωρίς όμως την 
αύξηση του αριθμού των ανέργων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

--♦-- 

Αριθ. 10232 . (Π) 

Περί των όρων αμοιβής και εργασίας του προσωπικού με σχέση εργα¬ 
σίας Ι.Δ. του Οργανισμού Κεντρικής Λαχαναγοράς Αθηνών 
(Ο.Κ.Λ.Α.). 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από το'Ν.Δ. 3755/57, 186/69, 1198/72 και 73/74. 

2. Την αριθ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως, η πιο πάνω ΣΣΕ, 
η οποία μας κατατέθηκε στις 22.12.88 και συντάχθηκε το 242/88 
πρακτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
«Περί των όρων αμοιβής και Εργασίας του προσωπικού με σχέση Εργα¬ 
σίας Ιδιωτικού Δικαίου του Οργανισμού Κεντρικής Λαχαναγοράς 
Αθηνών (ΟΚΛΑ)». 

Στην Αθήνα σήμερα 22α Δεκεμβρίου του έτους χίλια εννιακόσια 
ογδόντα οκτώ (1988) οι υπογεγραμμένοι: 

α) Κων/νος Μπαζιώτης υπάλληλος του Γενικού Λογιστηρίου του 
Κράτους, εκπρόσωπος του Δημοσίου δυνάμει της αριθ. 7181/11118/ 
22.1.88 απόφασης του Υπουργού Οικονομικών. 

β) Κων/νος Κατσαρός και Τσιγαρίδας Δημήτριος Πρόεδρος και Γ εν. 
Γραμματέας του Συλλόγου Μονίμων και Τακτικών Υπαλλήλων του 


ΟΚΛΑ νομίμως εξουσιοδοτημένοι δυνάμει του αριθ. 123/23.11.1988 
πρακτικού συνεδρίασης του Διοικητικού Συμβουλίου της παραπάνω 
Συνδικαλιστικής Οργάνωσης συνομολογήσαμε και συναποφασίσαμε τη 
σύνταξη και υπογραφή της παρούσας Ειδικής Συλλογικής Σύμβασης 
Εργασίας η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται οι 
εργαζόμενοι με σχέση εργασίας ιδιωτικού δικαίου στον Ο.Κ.Λ.Α. που 
είναι μέλη του παραπάνω συλλόγου. 

Άρθρο 2 

υ 

Από 1ης Ιανουάριου 1988, οί αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α., όπως 
έχουν διαμορφωθεί την 31 Δεκεμβρίου 1987, μαζί με το ποσό που προ- 
έκυψε από τη χορήγηση του διορθωτικού ποσοστού Α.Τ.Α. έτους 1987 
(4,3%), αυξάνονται με την Α.Τ.Α., η οποία θα καταβάλλεται σύμφωνα 
με την αριθ. 119593/3511/18.12.1987 κοινή Υπουργική απόφαση 
«περί καθιερώσεως νέου τρόπου υπολογισμού της Α.Τ.Α.» (ΦΕΚ 772/ 
Β/31.12.1987). 

Άρθρο 3 

1. Οι αποδοχές της 31.12.87 που λαμβάνονται υπόψη, με βάση τις 
ισχύουσες ρυθμίσεις για τον υπολογισμό της Α.Τ.Α., αυξάνονται κατά 
1 , 2 %. 

2. Χορηγείται επίδομα γάμου στις έγγαμες γυναίκες με τους όρους 
και προϋποθέσεις του άρθρου 4 της Εθνικής Γενικής Συλλογικής Σύμ¬ 
βασης Εργασίας έτους 1988 (ΦΕΚ 40/Β/1.2.88). 

Άρθρο 4 

Κατά τα λοιπά εξακολουθεί να ισχύουν οι προΐσχύουσες ρυθμίσεις. 

Άρθρο 5 

Η ισχύς της παρούσας ΕΣΣΕ αρχίζει από 1ης Ιανουάριου 1988. 

Η Σ.Σ.Έ. να δημοσιευτεί στην Εφημερίδα της Κυβερνήσεως. 

Αθήνα, 9 Ιανουάριου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. 40261 (12) 

Απασχόληση μαθητών των Εκπαιδευτικών Μονάδων Μαθητείας του 

ΟΑΕΔ για πρακτική άσκηση σε φορείς του Δημόσιου Τομέα κατά το 

σχολικό έτος 1988-1989. 

Ο ΥΠΟΥΡΓΟΣ ΕΡΓΑΣΙΑΣ 

. Έχοντας υπόψη: 

α) Τις διατάξεις του Ν.Δ. 212/69 «Περί Οργανώσεως και διοική- 
σεως του Οργανισμού Απασχολήσεως Εργατικού Δυναμικού». 

β) Τις διατάξεις του Ν. 1346/83 «Τροποποίηση και συμπλήρωση 
διατάξεων της Εργατικής Νομοθεσίας και ρύθμιση διαφόρων θεμάτων». 

γ) Τις διατάξεις του άρθρου 94 παρ. 3 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας εκπαίδευσης και άλ¬ 
λες διατάξεις». 

δ) Την απόφαση Υπουργού Εργασίας 40193/29.9.88 σχετικά με 
το ίδιο θέμα. · 

ε) Τη σχετική πρόταση του Δ.Σ. του ΟΑΕΔ (απόφαση αριθ. 3965/ 
. 328/29.11.88, έγγραφο 119594/5.12.88). 

ζ) Την απόφαση Υπουργού Εργασίας 98131/24.10.88 «Μεταβί¬ 
βαση αρμοδιοτήτων του Υπουργού Εργασίας και εξουσία υπογραφής 
στους Γενικό Γραμματέα, Ειδικό Γραμματέα, Προϊσταμένους Δ/νσεων 
και Υπηρεσιών και Προϊσταμένους Τμημάτων, αποφασίζουμε: 

Συμπληρώνοντας την απόφασή μας αριθ. 40193/29.9.88, καθορί¬ 
ζουμε για το σχολικό έτος 1988-1989 και τους πιο κάτω φορείς του 
Δημόσιου Τομέα, που θα απασχολήσουν μαθητές των Εκπαιδευτικών 
Μονάδων Μαθητείας του ΟΑΕΔ του Ν. 1346/83 για την πρακτική 
τους άσκηση, ως εξής: 

1. ΟΑΣΘ: Πέντε (5) μαθητές διαφόρων ειδικοτήτων. 

2. Ψυχιατρικό Νοσοκομείο Θεσσαλονίκης: Δεκατρείς (13) μαθητές 
διαφόρων ειδικοτήτων. 

3. Αριστοτέλειο Πανεπιστήμιο: Έξι (6) μαθητές διαφόρων ειδικοτή¬ 
των. 

4. Γενικό Νοσοκομείο ΑΧΕΠΑ: Είκοσι (20) μαθητές διαφόρων ει¬ 
δικοτήτων. 

5. Ο.Α.Κ.Α.: Ένα (1) μαθητή ειδικότητας Ηλεκτροτεχνίτη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Με εντολή Υπουργού 
Ο Διευθυντής 
ΝΙΚ. ΦΩΤΕΙΝΟΣ 

--♦- 

Αριθ. Δ2γ/οικ. 889 (13) 

Εξαίρεση πλήρωσης θέσεων προσωπικού στο Περιφερειακό Γενικό Νο¬ 
σοκομείο Αθηνών «Ιπποκράτειο» από τις διατάξεις του Ν. 1320/ 
1983. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 περ. ιγ’ του άρθρου 1 του Ν. 1320/83 
και το άρθρο 27 του Ν. 1735/87. 

2. Την αριθ. 597/18.10.88 Πράξη του Υπουργού Προεδρίας της 
Κυβέρνησης. 

3. Τις επιτακτικές ανάγκες για την εύρυθμη λειτουργία του Περιφε¬ 
ρειακού Γενικού Νοσοκομείου Αθηνών «Ιπποκράτειο». 

4. Τα αριθ. 18124/12.9.88 και 18901/21.9.88 έγγραφα του Πε¬ 
ριφερειακού Γενικού Νοσοκομείου «Ιπποκράτειο», αποφασίζουμε: 

Εξαιρούμε από την εφαρμογή των διατάξεων του Ν. 1320/83 την 
πλήρωση των παρακάτω θέσεων που είναι απαραίτητες για την κάλυψη 
εξαιρετικών λειτουργικών αναγκών του Περιφερειακού Γ ενικού Νοσο¬ 
κομείου Αθηνών «Ιπποκράτειο» ως εξής: 

1. Μιας (1) θέσης της Κατηγορίας ΔΕ Τεχνιτών Ηλεκτρονικών. 

2. Πέντε (5) θέσεων της Κατηγορίας ΔΕ Μαγείρων. 

3. Μιας (1) θέσης της Κατηγορίας ΤΕ Μαγείρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΑΓ. ΚΟΥΤΣΟΓΙΩΡΓΑΣ ΑΠ. ΚΑΚΛΑΜΑΝΗΣ 

- ♦- 

Αριθ. Α3β/οικ· 18916 (14) 

Σύσταση Κέντρου. Βιοΐατρικών Ερευνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 23 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Τη γνώμη του Κεντρικού Συμβουλίου Υγείας (ΚΕΣΥ), όπως δια¬ 
τυπώνεται στην 11/57η Ολομ./5.10.88 απόφαση της ολομέλειάς του, 
αποφασίζουμε: 

1. Συνιστάται Κέντρο Βιοΐατρικών Ερευνών στο Περιφερειακό Γενικό 
Νοσοκομείο Αττικής «Σισμανόγλειο», ως οργανική μονάδα αυτού. 

Σκοπός του Κέντρου είναι: 

Η έρευνα και μελέτη σε συγκεκριμένα θέματα Βιοΐατρικής στο πλαί¬ 
σιο προγραμμάτων που εγκρίνονται κάθε φορά σύμφωνα με τις διατά¬ 
ξεις του άρθρου 23 του Ν. 1397/83. 

2. Ο συντονισμός, ο έλεγχος και η παρακολούθηση του επιστημονι¬ 
κού έργου του συνιστώμενου Κέντρου ασκείται από την Επιτροπή Βιοΐα¬ 
τρικής Έρευνας (ΕΒΙΕ) του ΚΕΣΥ. 

3. Η πλαισίωση του Κέντρου Βιοΐατρικών Ερευνών γίνεται: 

α) Από το επιστημονικό προσωπικό που θα προβλέπεται για κάθε συ¬ 
γκεκριμένο ερευνητικό πρόγραμμα κα θα απασχολείται για την υλοποί¬ 
ησή τους και 


β) Από το υπόλοιπο προσωπικό που θα ανήκει στη δύναμη του Νοσο¬ 
κομείου (τακτικό προσωπικό του Κέντρου). 

4. Οι δαπάνες εξοπλισμού και ανάπτυξης της υποδομής για τη λει¬ 
τουργία του συνιστώμενου Κέντρου βαρύνουν τις πιστώσεις του προϋπο¬ 
λογισμού έρευνας του Υπουργείου Υγείας, Πρόνοιας και Κοινωνικών 
Ασφαλίσεων που προβλέπονται για τα ερευνητικά προγράμματα 
(Φ.200 ΚΑΕ 2315) ενώ οι δαπάνες λειτουργίας του βαρύνουν τις πι¬ 
στώσεις που εγκρίνονται κάθε φορά για την υλοποίηση του κάθε προ¬ 
γράμματος. 

5. Συγκροτείται Επιστημονική Επιτροπή Ερευνών που αποτελείται 
από τους: 

α) Γιατζίδη Ιπποκράτη, ως Πρόεδρο, 
β) Παπαμιχαήλ Μιχάλη ως συντονιστή και 
γ) τους Καττάμη Χρήστο, Γλάρο Δημήτριο, Σκληρό Φίλιππα, Ευθυ- 
μιάδη Μιλτιάδη και Ευσταθιάδη Παναγιώτη ως Μέλη, η οποία σε συ¬ 
νεργασία με την Επιτροπή Βιοΐατρικής Έρευνας (ΕΒΙΕ) του ΚΕΣΥ θα 
μελετήσει, καταρτίσει και μας εισηγηθεί: 

α) τον εσωτερικό κανονισμό λειτουργίας του Κέντρου, 
β) τη βασική οργάνωση και εγκατάσταση των εργαστηρίων του 
γ) το πλαίσιο συνεργασίας του Κέντρου με άλλους αρμόδιους φορείς. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 1988 


Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 


Αριθ. Α4-32 (15) 

Πώληση εμπορευμάτων με εκπτώσεις κατά το χρονικό διάστημα από 
16 Ιανουάριου μέχρι 4 Φεβρουάριου 1989. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Περί Οργανισμού του Υπουργείου Εμπορίου». 

3. Το Ν. 146/1914 «Περί Αθέμιτου Ανταγωνισμού». 

4. το Ν.Δ. 136/1946 «Περί Αγορανομικού Κώδικα» όπως τροπο¬ 
ποιήθηκε και συμπληρώθηκε μεταγενέστερα. 

5. Το άρθρο 15 του Ν. 802/78 «Περί τροποποιήσεως και συμπλη- 
ρώσεως του Ν. 3475/55 «Περί τυποποιήσεως νωπών αγροτικών προ¬ 
ϊόντων και ιδρύσεως κεντρικών και τοπικών αγορών αυτών και μερικών 
άλλων διατάξεων». 

6. Τη με αριθ. 72/77 Αγορανομική Διάταξη «Περί Κωδικοποιήσεως 
των Αγορανομικών Διατάξεων» όπως τροποποιήθηκε μεταγενέ¬ 
στερα. 

7. Τη με αριθ. Α9-740/22.4.87 απόφασή μας «περί προϋποθέσεων 
πώλησης εμπορευμάτων με εκπτώσεις καθώς και τις κατ’ εξουσιοδό¬ 
τηση εκδοθείσες των Νομαρχιών σχετικά με πώληση εμπορευμάτων με 
προσφορές, αποφασίζουμε: 

1. Επιτρέπεται στις επιχειρήσεις όπως, κατά παρέκκλιση του άρ¬ 
θρου 1 παράγρ. 1 της Α9-740/22.4.87 απόφασεώς μας, πωλούν τα 
εμπορεύματά τους με μειωμένες τιμές, λόγω τέλους εποχής, από 16.1 
μέχρι και 4.2.1989. 

2. Κατά τα λοιπά ισχύει όπως έχει η με αριθ. Α9-740/22.4.87 
απόφασή μας. 

3. Οι παραβάτες των διατάξεων της απόφασης αυτής, που ισχύει σε 
ολόκληρη την Επικράτεια, διώκονται και τιμωρούνται σύμφωνα με τις 
διατάξεις του άρθρου 31 του Ν.Δ. 136/46 «περί Αγορανομικού Κώ¬ 
δικα», σε συνδυασμό με τις διατάξεις του άρθρου 15 του Ν. 802/1978. 

4. Η παρούσα να δημοσιευθεί στην Εφημερίδα της Κυβερνήσεως και 
να ανακοινωθεί στον ημερήσιο τύπο. 


Αθήνα, 9 Ιανουάριου 1989 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





